**บันทึกรายงานการประชุม**

สภาองค์การบริหารส่วนตำบลหนองตะไก้

**สมัยวิสามัญ สมัยที่ 1 ประจำปี พ.ศ. 2563**

## วันพุธที่ 30 กันยายน พ.ศ. 2563

**ณ ห้องประชุมองค์การบริหารส่วนตำบลหนองตะไก้**

…………………………..

# ผู้มาประชุมจำนวน 22 คน

|  |  |  |  |
| --- | --- | --- | --- |
| ลำดับที่ | ชื่อ-สกุล | ตำแหน่ง | ลายมือชื่อ |
| 1 | นายสุชาติ | ตรงกลาง | ประธานสภา อบต. หนองตะไก้ | สุชาติ | ตรงกลาง |
| 2 | นายสมพงษ์ | ชัยโคตร | รองประธานสภา อบต. หนองตะไก้ | สมพงษ์ | ชัยโคตร |
| 3 | นายสุรพงษ์ | ดื่มพุทรา | สมาชิกสภา อบต. หมู่ที่ 1 | สุรพงษ์ | ดื่มพุทรา |
| 4 | นางสำรวย | เลือดกระโทก | สมาชิกสภา อบต. หมู่ที่ 1 | สำรวย | เลือดกระโทก |
| 5 | นายธงชัย | จำปาโพธิ์ | สมาชิกสภา อบต. หมู่ที่ 2 | ธงชัย | จำปาโพธิ์ |
| 6 | นายชาญชัย | ดอนกระโทก | สมาชิกสภา อบต. หมู่ที่ 2 | ชาญชัย | ดอนกระโทก |
| 7 | นางสาวมรกต | ดอนกระโทก | สมาชิกสภา อบต. หมู่ที่ 3 | มรกต | ดอนกระโทก |
| 8 | นางรวยริน | พิมพ์ปรุ | สมาชิกสภา อบต. หมู่ที่ 3 | รวยริน | พิมพ์ปรุ |
| 9 | นายเอนก | พวงพิมาย | สมาชิกสภา อบต. หมู่ที่ 4 | เอนก | พวงพิมาย |
| 10 | นายพงษ์ศิริ | ชิดดีนอก | สมาชิกสภา อบต. หมู่ที่ 4 | พงษ์ศิริ | ชิดดีนอก |
| 1112 | นายรุ้งนายชนะ | เจือกระโทกแก้วดอนรี | สมาชิกสภา อบต. หมู่ที่ 5สมาชิกสภา อบต. หมู่ที่ 6 | รุ้งชนะ | เจือกระโทกแก้วดอนรี |
| 13 | นายอาทิตย์ | มากมูล | สมาชิกสภา อบต. หมู่ที่ 6 | อาทิตย์ | มากมูล |
| 14 | นายอำนวย | ทูลกลาง | สมาชิกสภา อบต. หมู่ที่ 8 | อำนวย | ทูลกลาง |
| 15 | นางสาวธนพร | คูณกระโทก | สมาชิกสภา อบต. หมู่ที่ 8 | ธนพร | คูณกระโทก |
| 16 | นายวัชระ | มูลกระโทก | สมาชิกสภา อบต. หมู่ที่ 9 | วัชระ | มูลกระโทก |
| 17 | นายพัน | หาญสงคราม | สมาชิกสภา อบต. หมู่ที่ 9 | พัน | หาญสงคราม |
| 18 | นายสุพรรณ | เชื้อนนท์ | สมาชิกสภา อบต. หมู่ที่ 10 | สุพรรณ | เชื้อนนท์ |
| 19 | นางชะม้าย | ศรีเกาะ | สมาชิกสภา อบต. หมู่ที่ 11 | ชะม้าย | ศรีเกาะ |
| 20 | นายอูน | กรวยสวัสดิ์ | สมาชิกสภา อบต. หมู่ที่ 11 | อูน | กรวยสวัสดิ์ |
| 21 | นายมานิตย์ | พิกุลทอง | สมาชิกสภา อบต. หมู่ที่ 12 | มานิตย์ | พิกุลทอง |
| 22 | นายสุเมธ | ทิศกลาง | เลขานุการสภา อบต. หนองตะไก้ | สุเมธ | ทิศกลาง |

# ผู้ลาการประชุมจำนวน 2 คน

|  |  |  |
| --- | --- | --- |
| ลำดับที่ | ชื่อ-สกุล | ตำแหน่ง |
| 1 | นายทศพล | ศิริวงค์ | สมาชิกสภา อบต. หมู่ที่ 5 |

#  2 นายสิรภพ ดอนกระโทก สมาชิกสภา อบต. หมู่ที่ 7

# ผู้ขาดประชุม จำนวน - คน

/ผู้เข้าร่วมประชุม...

# ผู้เข้าร่วมประชุม จำนวน 12 คน

|  |  |  |  |
| --- | --- | --- | --- |
| ลำดับที่ | ชื่อ-สกุล | ตำแหน่ง | ลายมือชื่อ |
| 1 | นายสุรทิน | วัชรประทีป | นายก อบต. หนองตะไก้ | สุรทิน | วัชรประทีป |
| 2 | นายวีระ | แต้มกระโทก | รองนายก อบต. หนองตะไก้ | วีระ | แต้มกระโทก |
| 3 | นายนิยม | กลิ่นค้างพลู | รองนายก อบต. หนองตะไก้ | นิยม | กลิ่นค้างพลู |
| 4 | นายนิติเศรษฐ์ | สงมะเริง | เลขานุการนายกฯ | นิติเศรษฐ์ | สงมะเริง |
| 5 | นางภัฒน์พิมล | เกียรติภัชรสกุล | รองปลัด อบต. | ภัฒน์พิมล | เกียรติภัชรสกุล |
| 6 | นางสุจิราภรณ์ | บุญประสิทธิ์ | ผู้อำนวยการกองช่าง | สุจิราภรณ์ | บุญประสิทธิ์ |
| 7 | นางสุกัญญา | ทองเหลือง | ผู้อำนวยการกองคลัง | สุกัญญา | ทองเหลือง |
| 8 | นางสาวจารุณีย์ | เดชา | หัวหน้าสำนักปลัด  | จารุณีย์ | เดชา |
| 9 | นางสาวอารีย์ | ชัยชนะ | ผู้อำนวยการกองสวัสดิการฯ | อารีย์ | ชัยชนะ |
| 10 | นายพรพิชัย | สิงหาท้าว | ผู้อำนวยการกองการศึกษาฯ | พรพิชัย | สิงหาท้าว |
| 11 | นายกิ่ง | กลิ้งทะเล | ผู้อำนวยการกองสาธารณสุขฯ | กิ่ง | กลิ้งทะเล |
| 12 | น.ส.ณัฐนันท์ | ยังทะเล | นักวิเคราะห์นโยบายและแผน | ณัฐนันท์ | ยังทะเล |

เริ่มประชุมเวลา 10.00 น.

 เมื่อสมาชิกสภา อบต.หนองตะไก้ มาถึงที่ประชุมโดยพร้อมเพรียงกันแล้ว เลขานุการสภาอบต. จึงเรียกให้สมาชิกสภา อบต. เข้าห้องประชุม และเชิญประธานสภาฯ จุดเทียน ธูป สวดมนต์และเปิดการประชุมสภา อบต. สมัยวิสามัญ สมัยที่ 1 ประจำปีพ.ศ. 2563

|  |  |
| --- | --- |
| **ระเบียบวาระที่ 1** | **เรื่องที่ประธานจะแจ้งต่อที่ประชุม** |
| ประธานสภาฯ(นายสุชาติ ตรงกลาง) | 1.1 ประกาศองค์การบริหารส่วนตำบลหนองตะไก้ เรื่อง เรียกประชุมสภาองค์การบริหารส่วนตำบลหนองตะไก้ สมัยวิสามัญ สมัยที่ 1 ประจำปี พ.ศ. 2563 |
|  | **ประกาศองค์การบริหารส่วนตำบลหนองตะไก้**เรื่อง เรียกประชุมสภาองค์การบริหารส่วนตำบลหนองตะไก้**สมัยวิสามัญ สมัยที่ 1 ประจำปี พ.ศ. 2563**………………………………………… ด้วยสภาองค์การบริหารส่วนตำบลหนองตะไก้ได้ขออนุญาตอำเภอหนองบุญมาก ขอเปิดประชุมสภาองค์การบริหารส่วนตำบล สมัยวิสามัญ สมัยที่ 1 ประจำปี พ.ศ. 2563 มีกำหนด 15 วัน ระหว่างวันที่ 28 กันยายน – 12 ตุลาคม 2563 เนื่องจากมีญัตติที่จะขอความเห็นชอบจากสภาองค์การบริหารส่วนตำบลหนองตะไก้และอำเภอหนองบุญมากได้อนุญาตให้เปิดประชุมดังกล่าวได้  ดังนั้น อาศัยอำนาจตามมาตรา ๕๔ วรรคแรก แห่งพระราชบัญญัติสภาตำบลและองค์การบริหารส่วนตำบล พ.ศ.๒๕๓๗ แก้ไขเพิ่มเติมถึง (ฉบับที่ ๖) พ.ศ.๒๕๕๒ และระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.๒๕๔๗ แก้ไขเพิ่มเติมถึง (ฉบับที่ ๒) พ.ศ.๒๕๕๔ จึงเรียกประชุมสภาองค์การบริหารส่วนตำบลหนองตะไก้ สมัยวิสามัญ สมัยที่ ๑ ประจำปี พ.ศ. ๒๕63 มีกำหนด 15 วัน ระหว่างวันที่ 28 กันยายน – 12 ตุลาคม 2563 ณ ห้องประชุมองค์การบริหารส่วนตำบลหนองตะไก้ประกาศ ณ วันที่ 22 เดือน กันยายน พ.ศ. 2563สุชาติ ตรงกลาง(นายสุชาติ ตรงกลาง)ประธานสภาองค์การบริหารส่วนตำบลหนองตะไก้**1.2 ขอแจ้งเรื่อง นายสมเด็จ ชัยสูงเนิน สมาชิกสภา อบต.หมู่ที่ 12 ได้เสียชีวิตเมื่อวันที่ 22 กันยายน 2563** **1.3 ขอต้อนรับพนักงานส่วนตำบลย้ายมาดำรงตำแหน่ง** นายกิ่ง กลิ้งทะเล ตำแหน่ง ผู้อำนวยการกองสาธารณสุขและสิ่งแวดล้อม ได้ย้ายมาจากองค์การบริหารส่วนตำบลเมืองคง อำเภอคง จังหวัดนครราชสีมา เมื่อวันที่ 17 สิงหาคม 2563  |
| **ระเบียบวาระที่ 2** | รับรองรายงานการประชุม |
|  | **: การรับรองรายงานการประชุมสภา อบต. สมัยสามัญ สมัยที่ 3 ประจำปี พ.ศ. 2563 ครั้งที่ 2 เมื่อวันที่ 14 สิงหาคม 2563** |
| ประธานสภาฯ(นายสุชาติ ตรงกลาง) | : การรับรองรายงานการประชุมในวันนี้ จะรับรองรายงานการประชุมสภา สมัยสามัญสมัยที่ 3 ประจำปี พ.ศ. 2563 ครั้งที่ 2 เมื่อวันที่ 14 สิงหาคม 2563 |
|  | : ต่อไปขอเชิญเลขานุการสภาฯ อ่านบันทึกรายงานการประชุมสภา สมัยสามัญสมัยที่ 3 ประจำปี พ.ศ. 2563 ครั้งที่ 2 เมื่อวันที่ 14 สิงหาคม 2563 รายงานต่อที่ประชุมฯ  |
| เลขานุการสภาฯ(นายสุเมธ ทิศกลาง) | : เลขานุการสภาฯ ได้อ่านรายงานการประชุมสภาฯ  |
| ประธานสภาฯ(นายสุชาติ ตรงกลาง) | : ตามที่เลขานุการสภาฯ ได้อ่านบันทึกรายงานการประชุมสภาฯ ต่อที่ประชุมฯ ไปแล้วนั้น มีท่านสมาชิกสภา อบต. ท่านใดจะขอแก้ไขถ้อยคำ จะสอบถามหรือมีความเห็นเป็นอย่างอื่นหรือไม่ ถ้ามีขอเชิญครับ |
| สมาชิกสภา อบต.หมู่ที่ 1(นายสุรพงษ์ ดื่มพุทรา) | : เรียนท่านประธานสภาฯ ครับ ขอแก้ไข หน้า 3 บรรทัดที่ 16 **ข้อความเดิม** “โครงการนี้ตั้งไว้สำหรับออกหนังสือสำคัญที่หลวงที่อ่างเก็บน้ำตำบลหนองตะไก้” **แก้ไขเป็น** “โครงการนี้ตั้งไว้สำหรับออกหนังสือสำคัญสำหรับที่หลวงที่อ่างเก็บน้ำตำบลหนองตะไก้” ขอแก้ไข หน้า 3 บรรทัดที่ 19 **ข้อความเดิม** “เรื่องที่ 2 เรื่องการขอออกหนังสือสำคัญที่หลวง” **แก้ไขเป็น** “เรื่องที่ 2 เรื่องการขอออกหนังสือสำคัญสำหรับที่หลวง” ขอแก้ไข หน้า 5 บรรทัดที่ 14 **ข้อความเดิม** “ผมขออนุญาตให้รองประธานสภาฯ นายสมพงษ์ ชัยโคตร ทำหน้าที่ประธานสภาฯ แทนครับ” **แก้ไขเป็น** “ผมขออนุญาตมอบหมายให้รองประธานสภาฯ นายสมพงษ์ ชัยโคตร ทำหน้าที่ประธานสภาฯ แทนครับ”ขอแก้ไข หน้า 18 บรรทัดที่ 4 **ข้อความเดิม** “ขอให้ความสำคัญกับโครงการที่เราจัดขึ้นด้วยไม่ใช่ให้ความสำคัญแต่โครงการโครงสร้างพื้นฐานโครงการ” **แก้ไขเป็น** “ขอให้ความสำคัญกับโครงการที่เราจัดขึ้นด้วยไม่ใช่ให้ความสำคัญแต่โครงการโครงสร้างพื้นฐาน”ขอแก้ไข หน้า 19 บรรทัดที่ 5 **ข้อความเดิม** “ได้ทำหนังสือแจ้งเรื่องเชิญร่วมกิจกรรมบำเพ็ญสาธารณะประโยชน์” **แก้ไขเป็น** “ได้ทำหนังสือแจ้งเรื่องเชิญร่วมกิจกรรมบำเพ็ญสาธารณประโยชน์” |
|  |  |
| **มติที่ประชุม** | : เห็นชอบ 20 เสียง งดออกเสียง 1 เสียง 1.นายสุชาติ ตรงกลาง ประธานสภาฯ ลาประชุม 2 คน คือ 1.นายทศพล ศิริวงค์ สมาชิกสภา อบต.หมู่ที่ 5 2.นายสิรภพ ดอนกระโทก สมาชิกสภา อบต.หมู่ที่ 7  |
| **ระเบียบวาระที่ 3** | กระทู้ถาม (ไม่มี) |
| **ระเบียบวาระที่ 4** | เรื่องที่คณะกรรมการที่สภาท้องถิ่นตั้งขึ้นพิจารณาเสร็จแล้ว(ไม่มี) |
| **ระเบียบวาระที่ 5** | **เรื่องที่เสนอใหม่** |
|  | **5.1 พิจารณาร่างแผนพัฒนาท้องถิ่นพ.ศ.2561-2565) เปลี่ยนแปลง ครั้งที่ 4 พ.ศ. 2563**  |
| ประธานสภาฯ(นายสุชาติ ตรงกลาง) | : ด้วยนายกองค์การบริหารส่วนตำบลหนองตะไก้ ได้เสนอพิจารณาร่างแผนพัฒนาท้องถิ่น (พ.ศ. 2561-2565) เปลี่ยนแปลง ฉบับที่ 4 พ.ศ.2563 เพื่อให้สภาองค์การบริหารส่วนตำบลหนองตะไก้ พิจารณาให้ความเห็นชอบตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.2548 แก้ไขเพิ่มเติม (ฉบับที่ 3) พ.ศ.๒๕61: ต่อไป ขอเชิญนายกฯ ชี้แจงรายละเอียดพิจารณาร่างแผนพัฒนาท้องถิ่น (พ.ศ. 2561 - 2565) เปลี่ยนแปลง ฉบับที่ 4 พ.ศ.2563 ต่อไปขอเชิญท่านนายกฯ ครับ |
| นายก อบต.(นายสุรทิน วัชรประทีป) | : เรียน ท่านประธานสภาฯ และสมาชิกองค์การบริหารส่วนตำบลหนองตะไก้  ตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.2548 แก้ไขเพิ่มเติม(ฉบับที่ 3) พ.ศ. ๒๕61 ได้กำหนดให้องค์กรปกครองส่วนท้องถิ่นมีอำนาจและหน้าที่ในการจัดทำแผนพัฒนาท้องถิ่นของตนเอง แผนพัฒนาท้องถิ่นนั้น หมายถึงแผนพัฒนาท้องถิ่นสี่ปีขององค์กรปกครองส่วนท้องถิ่น โดยคณะกรรมการพัฒนาท้องถิ่นจัดประชุมประชาคมท้องถิ่น ส่วนราชการ และรัฐวิสาหกิจที่เกี่ยวข้อง เพื่อแจ้งแนวทางพัฒนาท้องถิ่น รับทราบปัญหา ความต้องการ ประเด็น การพัฒนาและประเด็นที่เกี่ยวข้องตลอดจนความช่วยเหลือทางวิชาการ และแนวทางปฏิบัติที่เหมาะสมกับสภาพพื้นที่เพื่อนำมากำหนดแนวทางการจัดทำแผนพัฒนาท้องถิ่นสี่ปี โดยให้นำข้อมูลพื้นฐานในการพัฒนาจากหน่วยงานต่างๆ และข้อมูลในแผนพัฒนาหมู่บ้านหรือแผนชุมชนมาพิจารณาประกอบการจัดทำแผนพัฒนาท้องถิ่นสี่ปี และเพื่อประโยชน์ของประชาชน องค์กรปกครองส่วนท้องถิ่นอาจเพิ่มเติมหรือเปลี่ยนแปลงแผนพัฒนาท้องถิ่นได้ องค์การบริหารส่วนตำบลหนองตะไก้ มีความจำเป็นที่จะต้องดำเนินการจัดทำแผนพัฒนาท้องถิ่น (พ.ศ.๒๕๖๑ – ๒๕๖5) เปลี่ยนแปลง ฉบับที่ 4 พ.ศ.2563 ประจำปีงบประมาณ พ.ศ.2563 เพื่อให้มีความเหมาะสม สอดคล้องกับปัญหาและความต้องการของประชาชน และเพื่อให้สามารถแก้ปัญหา ความจำเป็นเร่งด่วน ทันต่อสถานการณ์ในปัจจุบันอีกทั้งใช้เป็นกรอบในการพิจารณาจัดสรรงบประมาณต่อไป ตามรายละเอียดโครงการ ดังนี้**ยุทธศาสตร์การพัฒนาด้านโครงสร้างพื้นฐาน แผนงานเคหะและชุมชน** **โครงการเดิม** 1.โครงการก่อสร้างถนน คสล. สายหนองสวน – ถนนสาย 2141 หมู่ที่ 6 บ้านมิตรสัมพันธ์ ขนาดผิวจราจรกว้าง 5 เมตร ระยะทาง 700 เมตร หนาเฉลี่ย 0.15 เมตร หรือพื้นที่ไม่น้อยกว่า 2,334 ตร.ม. พร้อมติดตั้งป้ายโครงการ จำนวน 1 ป้าย (ตามแบบที่ อบต.หนองตะไก้กำหนด) คิดเป็นงบประมาณ1,918,000.- บาท (หนึ่งล้านเก้าแสนหนึ่งหมื่นแปดพันบาทถ้วน)กองช่าง **โครงการที่เปลี่ยนแปลง** 1. โครงการปรับปรุงถนนหินคลุก สายไร่นายนรินทร์ ประสาทพิพิธพรชัย – ทางหลวงชนบท 2141 หมู่ที่ 6 บ้านมิตรสัมพันธ์ ขนาดผิวจราจรกว้าง 5.00 เมตร ระยะทาง 470 เมตร หนาเฉลี่ย 0.10 เมตร คิดเป็นปริมาตรหรือพื้นที่ไม่น้อยกว่า 2,350 ตร.ม. พร้อมติดตั้งป้ายโครงการ จำนวน 1 ป้าย ตามแบบกำหนด คิดเป็นงบประมาณ207,300.- บาท (สองแสนห้าเจ็ดพันสามร้อยบาทถ้วน)กองช่าง **โครงการเดิม** 2.โครงการซ่อมแซมถนนหินคลุกภายในหมู่บ้าน หมู่ที่ 4 บ้านประชานิมิตร ซ่อมแซมถนนหินคลุกขนาดกว้าง 5 เมตร ยาว 1,300 เมตร หนาเฉลี่ย 0.10 เมตร (ตามแบบที่ อบต.หนองตะไก้กำหนด) ปีงบประมาณ 2561 จำนวน 520,000 บาท ปีงบประมาณ 2562 จำนวน 520,000 บาท ปีงบประมาณ 2563 จำนวน 520,000 บาท ปีงบประมาณ 2564 จำนวน 520,000 บาท ปีงบประมาณ 2565 จำนวน 520,000 บาทกองช่าง **โครงการที่เปลี่ยนแปลง** 2. โครงการปรับปรุงถนนหินคลุก สายสิ้นสุดถนนคอนกรีต – หนองไทร หมู่ที่ 4 บ้านประชานิมิตร ขนาดผิวจราจรกว้าง 5.00 เมตร ระยะทาง 260 เมตร หนาเฉลี่ย 0.10 เมตร คิดเป็นปริมาตรหินคลุก 130 ลูกบาศก์เมตร หรือมีพื้นที่ดำเนินการไม่น้อยกว่า 1,300 ตารางเมตร พร้อมติดตั้งป้ายโครงการ จำนวน 1 ป้าย ตามแบบกำหนด คิดเป็นงบประมาณ116,000.- บาท (หนึ่งแสนหนึ่งหมื่นหกพันบาทถ้วน)กองช่าง: จึงนำเสนอที่ประชุมสภา อบต. หนองตะไก้ เพื่อพิจารณาอนุมัติ |
| ประธานสภาฯ(นายสุชาติ ตรงกลาง) | : ตามที่ท่านนายกฯ ได้ชี้แจงรายละเอียดแผนพัฒนาท้องถิ่น (พ.ศ. 2561-2565) เปลี่ยนแปลง ครั้งที่ 4 พ.ศ.2563 ต่อที่ประชุมฯ ไปแล้วนั้น มีท่านสมาชิกสภา อบต.ท่านใดจะสอบถามหรือมีความเห็นเป็นอย่างอื่นหรือไม่ ถ้าไม่มีผมจะขอมติ |
| **มติที่ประชุม** | : เห็นชอบ 20 เสียง งดออกเสียง 1 เสียง 1.นายสุชาติ ตรงกลาง ประธานสภาฯ ลาประชุม 2 คน คือ 1.นายทศพล ศิริวงค์ สมาชิกสภา อบต.หมู่ที่ 5 2.นายสิรภพ ดอนกระโทก สมาชิกสภา อบต.หมู่ที่ 7  |
|  | **5.2 พิจารณาโอนงบประมาณรายจ่าย ประจำปีงบประมาณ พ.ศ. ๒๕63** |
| ประธานสภาฯ(นายสุชาติ ตรงกลาง) | : การพิจารณาโอนงบประมาณรายจ่าย ประจำปีงบประมาณ พ.ศ. ๒๕63 (กองช่าง) เชิญนายก อบต.ชี้แจง |
| นายก อบต.(นายสุรทิน วัชรประทีป) | : เรียนท่านประธานสภาฯ และสมาชิกสภาองค์การบริหารส่วนตำบลหนองตะไก้  ด้วยองค์การบริหารส่วนตำบลหนองตะไก้ มีความประสงค์จะโอนงบประมาณงบประมาณรายจ่ายประจำปีงบประมาณ พ.ศ. 2563 ของกองช่าง เพื่อให้สภาองค์การบริหารส่วนตำบลหนองตะไก้ ได้พิจารณาอนุมัติ ในหมวดครุภัณฑ์ที่ดินและสิ่งก่อสร้าง ซึ่งอำนาจในการอนุมัติเป็นของสภาองค์การบริหารส่วนตำบล รายละเอียดข้อกฎหมายและระเบียบที่เกี่ยวข้องประกอบการพิจารณา ดังนี้1. พระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. 2542 มาตรา 16 และมาตรา 172. พระราชบัญญัติสภาตำบลและองค์การบริหารส่วนตำบล พ.ศ. 2537 แก้ไขเพิ่มเติมถึง*(*ฉบับที่ 7*)*พ.ศ. 2562 มาตรา 673. ระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น พ.ศ.2541 แก้ไขเพิ่มเติมถึง(ฉบับที่ 3) พ.ศ.2543 หมวด 4 ข้อ 27 ข้อ 27 การโอนเงินงบประมาณรายจ่ายในหมวดค่าครุภัณฑ์ ที่ดินและสิ่งก่อสร้าง ที่ทำในลักษณะ ปริมาณ คุณภาพเปลี่ยนหรือโอนตั้งจ่ายเป็นรายการใหม่ ให้เป็นอำนาจอนุมัติของสภาท้องถิ่น  4. ข้อบัญญัติองค์การบริหารส่วนตำบล เรื่อง งบประมาณรายจ่ายประจำปีงบประมาณ พ.ศ. 2563 โดยมีรายละเอียดดังนี้**กองช่าง** ด้วย **กองช่าง** มีความประสงค์จะขอโอนงบประมาณรายจ่ายประจำปีงบประมาณ พ.ศ.2563 เพื่อให้การบริหารจัดการของ **กองช่าง** ให้มีประสิทธิภาพและคล่องตัวในการปฏิบัติงาน โดยมีรายการโอนงบประมาณรายจ่าย ประจำปีงบประมาณ พ.ศ. 2563 ประกอบด้วย**1. การโอนงบประมาณ (โอนตั้งจ่ายเป็นรายการใหม่) จำนวน 2 รายการ ดังนี้** 1.1 โครงการปรับปรุงถนนลงหินคลุก สายไร่นายนรินทร์ ประสาทพิพิธพรชัย - ทางหลวงชนบท 2141 หมู่ที่ 6 บ้านมิตรสัมพันธ์ ปริมาณงาน ขนาดผิวจราจรกว้าง 5.00 เมตร ระยะทาง 470 เมตร หนาเฉลี่ย 0.10 เมตร คิดเป็นปริมาตรหินคลุก 235 ลูกบาศก์เมตร หรือมีพื้นที่ดำเนินการไม่น้อยกว่า 2,350 ตารางเมตร พร้อมติดตั้งป้ายโครงการ จำนวน 1 ป้าย ตามแบบ อบต.หนองตะไก้ กำหนด งบประมาณทั้งสิ้น 207,300 บาท  1.2 โครงการปรับปรุงถนนลงหินคลุก สาย สิ้นสุดถนนคอนกรีต – หนองไทร หมู่ที่ 4 บ้านประชานิมิตร ปริมาณงาน ขนาดผิวจราจรกว้าง 5.00 เมตร ระยะทาง 260 เมตร หนาเฉลี่ย 0.10 เมตร คิดเป็นปริมาตรหินคลุก 130 ลูกบาศก์เมตร หรือมีพื้นที่ดำเนินการไม่น้อยกว่า 1,300 ตารางเมตร พร้อมติดตั้งป้ายโครงการ จำนวน 1 ป้าย ตาม แบบ อบต.หนองตะไก้ กำหนด งบประมาณทั้งสิ้น 116,000 บาท ตั้งจ่ายเป็นรายการใหม่ รายละเอียดการโอนงบประมาณรายจ่ายประจำปีงบประมาณ พ.ศ.2563 ของ กองช่าง ดังนี้**ลำดับที่ 1** การโอนงบประมาณฯ (โอนตั้งจ่ายเป็นรายการใหม่)หมวด ค่าที่ดินและสิ่งก่อสร้างประเภท ค่าก่อสร้างสิ่งสาธารณูปโภครายการ โครงการปรับปรุงถนนลงหินคลุก สาย ไร่นายนรินทร์ ประสาทพิพิธพรชัย - ทางหลวงชนบท 2141 หมู่ที่ 6 บ้านมิตรสัมพันธ์ งบประมาณ 207,300 บาท  **1. เรื่องเดิม**  ข้อบัญญัติงบประมาณรายจ่ายประจำปีงบประมาณ พ.ศ.2563 **กองช่าง** หมวด ค่าที่ดินและสิ่งก่อสร้าง ประเภท ค่าก่อสร้างสิ่งสาธารณูปโภค รายการ โครงการปรับปรุงถนนลงหินคลุก สาย ไร่นายนรินทร์ ประสาทพิพิธพรชัย - ทางหลวงชนบท 2141 หมู่ที่ 6 บ้านมิตรสัมพันธ์ ตั้งจ่ายเป็นรายการใหม่ **2. ข้อเท็จจริง** เพื่อจ่ายเป็นค่าดำเนินการตามโครงการปรับปรุงถนนลงหินคลุก สาย ไร่นายนรินทร์ ประสาทพิพิธพรชัย - ทางหลวงชนบท 2141 หมู่ที่ 6 บ้านมิตรสัมพันธ์ ปริมาณงาน ขนาดผิวจราจรกว้าง 5.00 เมตร ระยะทาง 470 เมตร หนาเฉลี่ย 0.10 เมตร คิดเป็นปริมาตรหินคลุก 235 ลูกบาศก์เมตร หรือมีพื้นที่ดำเนินการไม่น้อยกว่า 2,350 ตารางเมตร พร้อมติดตั้งป้ายโครงการ จำนวน 1 ป้าย ตามแบบ อบต.หนองตะไก้ กำหนด ดังนั้น จึงขออนุมัติสภาองค์การบริหารส่วนตำบลหนองตะไก้ ขอโอนงบประมาณเพื่อจ่ายเป็นค่าดำเนินการตามโครงการปรับปรุงถนนลงหินคลุก สาย ไร่นายนรินทร์ ประสาทพิพิธพรชัย - ทางหลวงชนบท 2141 หมู่ที่ 6 บ้านมิตรสัมพันธ์ ดังนี้ **โอนเพิ่ม** กองช่าง หมวด ค่าที่ดินและสิ่งก่อสร้าง **ประเภท ค่าก่อสร้างสิ่งสาธารณูปโภค** **รายการ โครงการปรับปรุงถนนลงหินคลุก สาย ไร่นายนรินทร์ ประสาทพิพิธพรชัย - ทางหลวงชนบท 2141 หมู่ที่ 6 บ้านมิตรสัมพันธ์** **งบประมาณ 207,300 บาท**  เพื่อจ่ายเป็นค่าดำเนินการตามโครงการปรับปรุงถนนลงหินคลุก สาย ไร่นายนรินทร์ ประสาทพิพิธพรชัย - ทางหลวงชนบท 2141 หมู่ที่ 6 บ้านมิตรสัมพันธ์ เงินคงเหลือก่อนโอน 0 บาท โอนเพิ่มครั้งนี้ 207,300 บาท รวมเป็นเงินงบประมาณหลังจากโอนเพิ่มแล้วมีงบประมาณทั้งสิ้น 207,300 บาท **โอนลด** กองช่าง หมวด ค่าที่ดินและสิ่งก่อสร้าง ประเภท ค่าก่อสร้างสิ่งสาธารณูปโภค รายการ โครงการก่อสร้างถนน คสล.สายบ้านนายอร่าม ปร๋อกระโทก – นายมานะ วิทยานุวัฒน์ หมู่ที่ 3 บ้านหนองตะไก้ ตั้งไว้ 745,000 บาท เพื่อจ่ายเป็นค่าก่อสร้างถนน คสล.สายบ้านนายอร่าม ปร๋อกระโทก  -นายมานะ วิทยานุวัฒน์ หมู่ที่ 3 บ้านหนองตะไก้ ก่อนโอนมีงบประมาณคงเหลือ 286,000 บาท โอนลดครั้งนี้ 207,300 บาท โอนครั้งนี้แล้วมีเงินงบประมาณคงเหลือทั้งสิ้น 78,700 บาท **ลำดับที่ 2 การโอนงบประมาณฯ (โอนตั้งจ่ายเป็นรายการใหม่)**หมวด ค่าที่ดินและสิ่งก่อสร้างประเภท ค่าก่อสร้างสิ่งสาธารณูปโภครายการ โครงการปรับปรุงถนนลงหินคลุก สาย สิ้นสุดถนนคอนกรีต – หนองไทร หมู่ที่ 4 บ้านประชานิมิตร งบประมาณ 116,000 บาท  **1. เรื่องเดิม**  ข้อบัญญัติงบประมาณรายจ่ายประจำปีงบประมาณ พ.ศ.2563 **กองช่าง** หมวด ค่าที่ดินและสิ่งก่อสร้าง ประเภท ค่าก่อสร้างสิ่งสาธารณูปโภค รายการ โครงการปรับปรุงถนนลงหินคลุก สาย สิ้นสุดถนนคอนกรีต – หนองไทร หมู่ที่ 4 บ้านประชานิมิตร ตั้งจ่ายเป็นรายการใหม่ **2. ข้อเท็จจริง** เพื่อจ่ายเป็นค่าดำเนินการตามโครงการปรับปรุงถนนลงหินคลุก สาย สิ้นสุดถนนคอนกรีต – หนองไทร หมู่ที่ 4 บ้านประชานิมิตร ปริมาณงาน ขนาดผิวจราจรกว้าง 5.00 เมตร ระยะทาง 260 เมตร หนาเฉลี่ย 0.10 เมตร คิดเป็นปริมาตรหินคลุก 130 ลูกบาศก์เมตร หรือมีพื้นที่ดำเนินการไม่น้อยกว่า 1,300 ตารางเมตร พร้อมติดตั้งป้ายโครงการ จำนวน 1 ป้าย ตาม แบบ อบต.หนองตะไก้ กำหนด ดังนั้น จึงขออนุมัติสภาองค์การบริหารส่วนตำบลหนองตะไก้ ขอโอนงบประมาณเพื่อจ่ายเป็นค่าดำเนินการตามโครงการปรับปรุงถนนลงหินคลุก สาย สิ้นสุดถนนคอนกรีต – หนองไทร หมู่ที่ 4 บ้านประชานิมิตร ดังนี้ **โอนเพิ่ม** กองช่าง หมวด ค่าที่ดินและสิ่งก่อสร้างประเภท ค่าก่อสร้างสิ่งสาธารณูปโภค รายการ โครงการปรับปรุงถนนลงหินคลุก สาย สิ้นสุดถนนคอนกรีต – หนองไทร หมู่ที่ 4 บ้านประชานิมิตร งบประมาณ 116,000 บาท  เพื่อจ่ายเป็นค่าดำเนินการตามโครงการปรับปรุงถนนลงหินคลุก สาย สิ้นสุดถนนคอนกรีต – หนองไทร หมู่ที่ 4 บ้านประชานิมิตร เงินคงเหลือก่อนโอน 0 บาท โอนเพิ่มครั้งนี้ 116,000 บาท รวมเป็นเงินงบประมาณหลังจากโอนเพิ่มแล้วมีงบประมาณทั้งสิ้น 116,000 บาท**โอนลด** กองช่างหมวด ค่าที่ดินและสิ่งก่อสร้างประเภท ค่าก่อสร้างสิ่งสาธารณูปโภค รายการ โครงการก่อสร้างถนน คสล.สายบ้านนายอร่าม ปร๋อกระโทก– นายมานะ วิทยานุวัฒน์ หมู่ที่ 3 บ้านหนองตะไก้ ตั้งไว้ 745,000 บาทเพื่อจ่ายเป็นค่าก่อสร้างถนน คสล.สายบ้านนายอร่าม  ปร๋อกระโทก  -  นายมานะ วิทยานุวัฒน์ หมู่ที่ 3 บ้านหนองตะไก้ ก่อนโอนมีงบประมาณคงเหลือ 78,700 บาท โอนลดครั้งนี้ 78,700 บาท โอนครั้งนี้แล้วมีเงินงบประมาณคงเหลือทั้งสิ้น 0 บาท **โอนลด** สำนักปลัด หมวด ค่าครุภัณฑ์ ประเภท ค่าครุภัณฑ์ยานพาหนะและขนส่ง รายการ จัดซื้อรถบรรทุก(ดีเซล) ขับเคลื่อน 2 ล้อ แบบดับเบิ้ลแค็บ ตั้งไว้ 868,000 บาทเพื่อจ่ายเป็นค่าจัดซื้อรถยนต์บรรทุก (ดีเซล) แบบดับเบิ้ลแค็บ ฯลฯ ก่อนโอนมีงบประมาณคงเหลือ 18,000 บาท โอนลดครั้งนี้ 18,000 บาท โอนครั้งนี้แล้วมีเงินงบประมาณคงเหลือทั้งสิ้น 0 บาท **โอนลด** สำนักปลัดหมวด ค่าครุภัณฑ์ประเภท ครุภัณฑ์สำนักงานรายการ จัดซื้อเครื่องถ่ายเอกสาร ตั้งไว้ 120,000 บาท เพื่อจ่ายเป็นค่าจัดซื้อเครื่องถ่ายเอกสาร ฯลฯ ก่อนโอนมีงบประมาณคงเหลือ 5,000 บาท โอนลดครั้งนี้ 5,000 บาท โอนครั้งนี้แล้วมีเงินงบประมาณคงเหลือทั้งสิ้น 0 บาท **โอนลด** สำนักปลัดหมวด ค่าครุภัณฑ์ประเภท ครุภัณฑ์สำนักงานรายการ จัดซื้อเต้นท์ผ้าใบ ขนาด 2 ห้อง จำนวน 3 หลัง ตั้งไว้ 120,000 บาท เพื่อจ่ายเป็นค่าจัดซื้อเต้นท์ผ้าใบ ขนาด 2 ห้อง จำนวน 3 หลัง ฯลฯ ก่อนโอนมีงบประมาณคงเหลือ 6,000 บาท โอนลดครั้งนี้ 6,000 บาท โอนครั้งนี้แล้วมีเงินงบประมาณคงเหลือทั้งสิ้น 0 บาท **โอนลด** กองช่างหมวด ค่าที่ดินและสิ่งก่อสร้างประเภท ค่าก่อสร้างสิ่งสาธารณูปโภค รายการ เงินชดเชยสัญญาแบบปรับราคาได้(ค่า K) ตั้งไว้ 10,000 บาท เพื่อจ่ายเป็นค่าชดเชยสัญญาแบบปรับราคาได้ (ค่า K) ก่อนโอนมีงบประมาณคงเหลือ 10,000 บาท โอนลดครั้งนี้ 8,300 บาท โอนครั้งนี้แล้วมีเงินงบประมาณคงเหลือทั้งสิ้น 1,700 บาท : จึงนำเสนอ สภาองค์การบริหารส่วนตำบลหนองตะไก้เพื่อโปรดพิจารณา |
| ประธานสภาฯ(นายสุขาติ ตรงกลาง) | : สมาชิกสภา อบต. ท่านใดมีความเห็นอย่างอื่นอีกหรือไม่ ถ้าไม่มีจะขอมติ: สมาชิกสภา อบต. ท่านใดอนุมัติโอนงบประมาณรายจ่าย ประจำปีงบประมาณ พ.ศ. 2563 (กองช่าง) ยกมือครับ |
| **มติที่ประชุม** | : เห็นชอบ 20 เสียง งดออกเสียง 1 เสียง 1.นายสุชาติ ตรงกลาง ประธานสภาฯ ลาประชุม 2 คน คือ 1.นายทศพล ศิริวงค์ สมาชิกสภา อบต.หมู่ที่ 5 2.นายสิรภพ ดอนกระโทก สมาชิกสภา อบต.หมู่ที่ 7  |
| **พักประชุมเวลา 12.10 น รับประทานอาหารเที่ยง****เริ่มประชุมต่อเวลา 13.00 น** |
|  | **5.3 ขออนุมัติกันเงินกรณีไม่ก่อหนี้ผูกพัน ปีงบประมาณ พ.ศ.2563 หมวดค่าที่ดินและสิ่งก่อสร้าง ประเภทค่าก่อสร้างสิ่งสาธารณูปโภค จำนวน 4 โครงการ** |
| ประธานสภาฯ(นายสุชาติ ตรงกลาง) | : ด้วยนายกองค์การบริหารส่วนตำบลหนองตะไก้ ได้ขออนุมัติกันเงินกรณีไม่ก่อหนี้ผูกพัน ปีงบประมาณ พ.ศ.2563 หมวดค่าที่ดินและสิ่งก่อสร้าง ประเภทค่าก่อสร้างสิ่งสาธารณูปโภค ซึ่งยังไม่ได้ดำเนินการก่อหนี้ผูกพันตามระเบียบตามระเบียบกระทรวงการคลังว่าด้วยการจัดซื้อจัดจ้างและการบริหารพัสดุภาครัฐ พ.ศ. 2560 จำนวน 4 โครงการ : ต่อไป ขอเชิญนายกฯ ชี้แจงรายละเอียดการขออนุมัติกันเงินกรณีไม่ก่อหนี้ผูกพัน ปีงบประมาณ พ.ศ.2563 จำนวน 4 โครงการ ขอเชิญท่านนายกฯ  |
| นายกอบต.(นายสุรทิน วัชรประทีป) | : เรียน ท่านประธานสภาฯ และสมาชิกสภาองค์การบริหารส่วนตำบลหนองตะไก้  ตามระเบียบกระทรวงมหาดไทย ว่าด้วยการรับเงิน การเบิกจ่ายเงิน การฝากเงิน การเก็บรักษาเงินและการตรวจเงินขององค์กรปกครองส่วนท้องถิ่น พ.ศ. 2547 แก้ไขเพิ่มเติม (ฉบับที่ 2) พ.ศ. 2548 (ฉบับที่ 3) พ.ศ. 2558 แก้ไขเพิ่มเติม (ฉบับที่ 4) พ.ศ. 2561 หมวด 5 ข้อ 59 ในกรณีที่มีรายจ่ายหมวดค่าครุภัณฑ์ที่ดินและสิ่งก่อสร้าง ยังมิได้ก่อนหนี้ผูกพัน แต่มีความจำเป็นจะต้องใช้จ่ายเงินนั้นต่อไปอีก ให้องค์กรปกครองส่วนท้องถิ่นรายงานขออนุมัติกันเงินต่อสภาได้อีกไม่เกินระยะเวลาหนึ่งปี  ตามข้อบัญญัติงบประมาณรายจ่าย ประจำปีงบประมาณ พ.ศ. 2563 ขององค์การบริหารส่วนตำบลหนองตะไก้ ได้รับอนุมัติให้ดำเนินการงบลงทุน แผนงานเคหะและชุมชน งานไฟฟ้าถนน หมวดค่าที่ดินและสิ่งก่อสร้าง ประเภทค่าก่อสร้างสิ่งสาธารณูปโภค งบประมาณ 2,191,300 บาท (-สองล้านหนึ่งแสนเก้าหมื่นหนึ่งพันสามร้อยบาทถ้วน) ซึ่งยังไม่ได้ดำเนินการก่อหนี้ผูกพันตามระเบียบตามระเบียบกระทรวงการคลังว่าด้วยการจัดซื้อจัดจ้างและการบริหารพัสดุภาครัฐ พ.ศ. 2560 จำนวน 4 โครงการ ดังนี้  1. โครงการก่อสร้างถนน คสล. สายกลางบ้าน - บ้านนางใส จำปีกลาง หมู่ที่ 8 บ้านเสริมสุข งบประมาณ 1,069,000 บาท  2. โครงการก่อสร้างถนน คสล. สายสี่แยกบ้านนายเลิศพงษ์ ธนกิจเสถียรชัย – สี่แยกบ้านนายลุน ศรีปัจฉิม หมู่ที่ 11 บ้านไทยอยู่เย็น งบประมาณ 799,000บาท  3. โครงการปรับปรุงถนนลงหินคลุก สายไร่นายนรินทร์ ประสาทพิพิธพรชัย – ทางหลวงชนบท 2141 หมู่ที่ 6 บ้านมิตรสัมพันธ์ งบประมาณ 207,300 บาท  4. โครงการปรับปรุงถนนลงหินคลุก สายสิ้นสุดถนนคอนกรีต – หนองไทร หมู่ที่ 4 บ้านประชานิมิตร งบประมาณ 116,000 บาท เนื่องจากรายการดังกล่าวข้างต้น ไม่สามารถดำเนินการก่อหนี้ผูกพันได้ทันตามระเบียบกระทรวงการคลังว่าด้วยการจัดซื้อจัดจ้างและการบริหารพัสดุภาครัฐ พ.ศ. 2560 ภายในปีงบประมาณ 2563  ฉะนั้น คณะผู้บริหารจึงได้ขอเสนอญัตติกันเงิน จำนวน 4 โครงการ เป็นเงิน 2,191,300 บาท: จึงนำเสนอที่ประชุมสภา อบต. หนองตะไก้ เพื่อพิจารณาอนุมัติ |
| ประธานสภาฯ(นายสุชาติ ตรงกลาง) | : ตามที่ท่านนายกฯ ได้ชี้แจงรายละเอียดการขออนุมัติกันเงินกรณีไม่ก่อหนี้ผูกพัน ปีงบประมาณ พ.ศ.2563 ซึ่งยังไม่ได้ดำเนินการก่อหนี้ผูกพันตามระเบียบตามระเบียบกระทรวงการคลังว่าด้วยการจัดซื้อจัดจ้างและการบริหารพัสดุภาครัฐ พ.ศ. 2560 จำนวน 4 โครงการ ต่อที่ประชุมฯ ไปแล้วนั้น มีท่านสมาชิกสภา อบต. ท่านใดจะสอบถามหรือมีความเห็นเป็นอย่างอื่นหรือไม่ ถ้าไม่มีผมจะขอมติที่ประชุมทีละโครงการครับ |
|  | **5.3.1 โครงการก่อสร้างถนน คสล.สายกลางบ้าน – บ้านนางใส จำปีกลาง หมู่ที่ 8 บ้านเสริมสุข งบประมาณ 1,069,000 บาท (กองช่าง)** |
| ประธานสภาฯ(นายสุชาติ ตรงกลาง) | : ท่านสมาชิกสภา อบต. ท่านใดจะสอบถามหรือมีความเห็นเป็นอย่างอื่นอีกหรือไม่ ถ้าไม่มีผมจะขอมติ : ท่านสมาชิกสภา อบต. ท่านใดเห็นควรกันเงินกรณีไม่ก่อหนี้ผูกพัน ปีงบประมาณ พ.ศ.2563 หมวดค่าที่ดินและสิ่งก่อสร้าง ประเภทค่าก่อสร้างสิ่งสาธารณูปโภคโครงการก่อสร้างถนน คสล.สายกลางบ้าน – บ้านนางใส จำปีกลาง หมู่ที่ 8 บ้านเสริมสุข งบประมาณ 1,069,000 บาท (กองช่าง) ตามที่ท่านนายก อบต.ฯ ได้ขออนุมัติกันเงินต่อที่ประชุมสภาฯ ขอให้ยกมือครับ |
| **มติที่ประชุม** | : เห็นชอบ 20 เสียง งดออกเสียง 1 เสียง 1.นายสุชาติ ตรงกลาง ประธานสภาฯ ลาประชุม 2 คน คือ 1.นายทศพล ศิริวงค์ สมาชิกสภา อบต.หมู่ที่ 5 2.นายสิรภพ ดอนกระโทก สมาชิกสภา อบต.หมู่ที่ 7  |
|  | **5.3.2 โครงการก่อสร้างถนน คสล.สายสี่แยกบ้านนายเลิศพงษ์ ธนกิจเสถียรชัย – สี่แยกบ้านนายลุน ศรีปัจฉิม หมู่ที่ 11 บ้านไทยอยู่เย็น จำนวน 799,000 บาท (กองช่าง)** |
| ประธานสภาฯ(นายสุชาติ ตรงกลาง) | : ท่านสมาชิกสภา อบต. ท่านใดจะสอบถามหรือมีความเห็นเป็นอย่างอื่นอีกหรือไม่ ถ้าไม่มีผมจะขอมติ : ท่านสมาชิกสภา อบต. ท่านใดเห็นควรกันเงินกรณีไม่ก่อหนี้ผูกพัน ปีงบประมาณ พ.ศ.2563 หมวดค่าที่ดินและสิ่งก่อสร้าง ประเภทค่าก่อสร้างสิ่งสาธารณูปโภคโครงการก่อสร้างถนน คสล.สายสี่แยกบ้านนายเลิศพงษ์ ธนกิจเสถียรชัย – สี่แยกบ้านนายลุน ศรีปัจฉิม หมู่ที่ 11 บ้านไทยอยู่เย็น จำนวน 799,000 บาท (กองช่าง)ตามที่ท่านนายก อบต.ฯ ได้ขออนุมัติกันเงินต่อที่ประชุมสภาฯ ขอให้ยกมือครับ |
| **มติที่ประชุม** | : เห็นชอบ 20 เสียง งดออกเสียง 1 เสียง 1.นายสุชาติ ตรงกลาง ประธานสภาฯ ลาประชุม 2 คน คือ 1.นายทศพล ศิริวงค์ สมาชิกสภา อบต.หมู่ที่ 5 2.นายสิรภพ ดอนกระโทก สมาชิกสภา อบต.หมู่ที่ 7  |
|  | **5.3.3 โครงการปรับปรุงถนนลงหินคลุกสายไร่นายนรินทร์ ประสาทพิพิธพรชัย - ทางหลวงชนบท 2141 หมู่ที่ 6 บ้านมิตรสัมพันธ์** **งบประมาณ 207,300 บาท** **(กองช่าง)** |
| ประธานสภาฯ(นายสุชาติ ตรงกลาง) | : ท่านสมาชิกสภา อบต. ท่านใดจะสอบถามหรือมีความเห็นเป็นอย่างอื่นอีกหรือไม่ ถ้าไม่มีผมจะขอมติ : ท่านสมาชิกสภา อบต. ท่านใดเห็นควรกันเงินกรณีไม่ก่อหนี้ผูกพัน ปีงบประมาณ พ.ศ.2563 หมวดค่าที่ดินและสิ่งก่อสร้าง ประเภทค่าก่อสร้างสิ่งสาธารณูปโภคโครงการปรับปรุงถนนลงหินคลุกสายไร่นายนรินทร์ ประสาทพิพิธพรชัย - ทางหลวงชนบท 2141 หมู่ที่ 6 บ้านมิตรสัมพันธ์ งบประมาณ 207,300 บาท (กองช่าง)ตามที่ท่านนายก อบต.ฯ ได้ขออนุมัติกันเงินต่อที่ประชุมสภาฯ ขอให้ยกมือครับ |
| **มติที่ประชุม** | : เห็นชอบ 20 เสียง งดออกเสียง 1 เสียง 1.นายสุชาติ ตรงกลาง ประธานสภาฯ ลาประชุม 2 คน คือ 1.นายทศพล ศิริวงค์ สมาชิกสภา อบต.หมู่ที่ 5 2.นายสิรภพ ดอนกระโทก สมาชิกสภา อบต.หมู่ที่ 7  |
|  | **5.3.4 โครงการปรับปรุงถนนลงหินคลุก สายสิ้นสุดถนนคอนกรีต – หนองไทร** **หมู่ที่ 4 บ้านประชานิมิตร** **งบประมาณ 116,000 บาท (กองช่าง)**  |
| ประธานสภาฯ(นายสุชาติ ตรงกลาง) | : ท่านสมาชิกสภา อบต. ท่านใดจะสอบถามหรือมีความเห็นเป็นอย่างอื่นอีกหรือไม่ ถ้าไม่มีผมจะขอมติ : ท่านสมาชิกสภา อบต. ท่านใดเห็นควรกันเงินกรณีไม่ก่อหนี้ผูกพัน ปีงบประมาณ พ.ศ.2563 หมวดค่าที่ดินและสิ่งก่อสร้าง ประเภทค่าก่อสร้างสิ่งสาธารณูปโภคโครงการปรับปรุงถนนลงหินคลุก สายสิ้นสุดถนนคอนกรีต – หนองไทร หมู่ที่ 4 บ้านประชานิมิตร งบประมาณ 116,000 บาท (กองช่าง)ตามที่ท่านนายก อบต.ฯ ได้ขออนุมัติกันเงินต่อที่ประชุมสภาฯ ขอให้ยกมือครับ |
| **มติที่ประชุม** | : เห็นชอบ 20 เสียง งดออกเสียง 1 เสียง 1.นายสุชาติ ตรงกลาง ประธานสภาฯ ลาประชุม 2 คน คือ 1.นายทศพล ศิริวงค์ สมาชิกสภา อบต.หมู่ที่ 5 2.นายสิรภพ ดอนกระโทก สมาชิกสภา อบต.หมู่ที่ 7  |
| **ระเบียบวาระที่ 6** | **เรื่องอื่นๆ** |
| ประธานสภาฯ(นายสุชาติ ตรงกลาง) | : ในระเบียบวาระที่ 6 เรื่องอื่นๆ มีท่านใดจะสอบถามเรื่องอื่นๆเพิ่มเติมหรือไม่ ขอเชิญครับ |
| สมาชิกสภา อบต.หมู่ที่ 1(นายสุรพงษ์ ดื่มพุทรา) | : เรียนท่านประธานสภาองค์การบริหารส่วนตำบลหนองตะไก้ ผมขอสอบถามเรื่องที่องค์การบริหารส่วนตำบลหนองตะไก้ได้ขอความอนุเคราะห์ให้ประชาสัมพันธ์ชำระภาษีที่ดินและสิ่งปลูกสร้าง ซึ่งทางองค์การบริหารส่วนตำบลได้ให้ทางสมาชิกสภา อบต.ได้ประชาสัมพันธ์และแจกหนังสือแจ้งการประเมินเพื่อเสียภาษีที่ดินและสิ่งปลูกสร้างประจำปี 2563 ให้กับประชาชนในหมู่ที่ 1 ซึ่งบางคนก็อยู่บ้าน บางคนก็ไม่ได้อยู่บ้าน ทำให้แจกหนังสือให้ไม่ครบทุกคน ในหนังสือได้แจ้งไว้ว่าขอให้ท่านนำเงินภาษีที่ดินและสิ่งปลูกสร้างไปชำระ ณ องค์การบริหารส่วนตำบลหนองตะไก้ ภายในเดือนเมษายนของทุกปี หรือเดือนสิงหาคม 2563 ถ้าไม่ไปชำระภายในกำหนดจะต้องเสียเบี้ยปรับและเงินเพิ่มตามมาตรา 68 มาตรา 69 และมาตรา 70 แห่งพระราชบัญญัติภาษีที่ดินและสิ่งปลูกสร้าง พ.ศ.2562 ณ ตอนนี้ก็วันที่ 30 กันยายน 2563 แล้ว ซึ่งมันเกินเวลามาเยอะแล้วการเสียค่าปรับจะต้องเสียประมาณเท่าไรครับ |
| นายก อบต.(นายสุรทิน วัชรประทีป) | : เรียน ประธานสภาฯ และสมาชิกสภา อบต.หนองตะไก้ ทุกท่าน ตามที่ท่านสมาชิกสภาฯ อบต.หมู่ที่ 1 ได้สอบถามเรื่องชำระภาษีที่ดินและสิ่งปลูกสร้าง ขออนุญาตให้นางสุกัญญา ทองเหลือง ผู้อำนวยการกองคลัง เป็นผู้ชี้แจงต่อที่ประชุมสภาฯ เพื่อทราบต่อไป |
| ผู้อำนวยการกองคลัง(นางสุกัญญา ทองเหลือง) | : เรียน ประธานสภาฯ และสมาชิกสภาองค์การบริหารส่วนตำบลหนองตะไก้ ทุกท่าน ขอนำเรียนเกี่ยวกับเรื่องการชำระภาษีที่ดินและสิ่งก่อสร้าง สำหรับการเสียค่าปรับ ปกติถ้าถึงเดือนกันยายนแล้วยังไม่ได้มาชำระภาษีที่ดินและสิ่งปลูกสร้างก็จะมีค่าปรับดังนี้**กรณี** - มาชำระก่อนได้รับหนังสือเตือนต้องเสียค่าปรับร้อยละ 10 ของค่าภาษี เงินเพิ่มร้อยละ 1 ต่อเดือนของค่าภาษี - มาชำระเมื่อรับหนังสือเตือนภายใน 15 วันเสียค่าปรับร้อยละ 20 ของค่าภาษี เงินเพิ่มร้อยละ 1 ต่อเดือนของค่าภาษี - มาชำระเมื่อรับหนังสือเตือนเกิน 15 วันเสียค่าปรับร้อยละ 40 ของค่าภาษี เงินเพิ่มร้อยละ 1 ต่อเดือนของค่าภาษี |
| ผู้อำนวยการกองการศึกษาฯ(นายพรพิชัย สิงหาท้าว) | : เรียน ประธานสภาฯ และสมาชิกสภาองค์การบริหารส่วนตำบลหนองตะไก้ ทุกท่าน ขอขอบคุณท่านสมาชิกสภา อบต.ทุกท่าน ที่ให้ความร่วมมือในการจัดการแข่งขันกีฬาตำบลที่ผ่านมา  |
| ประธานสภาฯ(นายสุชาติ ตรงกลาง) | : มีท่านใดจะสอบถามเรื่องอื่นๆ เพิ่มเติมอีกหรือไม่ ขอเชิญครับ |
| สมาชิกสภา อบต.หมู่ที่ 1(นายสุรพงษ์ ดื่มพุทรา) | : เรียนท่านประธานสภาองค์การบริหารส่วนตำบลหนองตะไก้ ผมก็ได้รับตำแหน่งสมาชิกสภาองค์การบริหารส่วนตำบลมาก็ครบ 8 ปี เมื่อวันที่ 29 กันยายน 2563สำหรับผมก็ได้รับตำแหน่งมา 2 สมัย รวมทั้งหมดแล้วก็ 12 ปี ผมก็ขอขอบคุณ ท่านผู้บริหาร สมาชิกสภา อบต.ทุกท่าน ที่เห็นความสำคัญตลอด จนเจ้าหน้าที่ ที่ช่วยกันทำให้ตำบลหนองตะไก้ของเราพัฒนา สิ่งที่ผมเคยพูดไปแล้วได้ไปล่วงเกินท่านใดผมก็ต้องขออภัยด้วยครับ ผมก็มีเจตนาเดียวคืออยากให้ตำบลหนองตะไก้ของเราพัฒนาให้ดีขึ้นไม่ได้มีเจตนาที่จะไปว่าใครให้เกิดความเสียหาย เราก็เปรียบเสมือนเป็นตัวแทนของประชาชน เราก็พยายามทำหน้าที่ของตัวเองให้ดีที่สุดเพื่อที่จะให้ตำบลหนองตะไก้ของเราพัฒนาใครก็อยากให้บ้านตัวเองพัฒนาครับ |
| ผู้อำนวยการกองสาธารณสุขฯ(นายกิ่ง กลิ้งทะเล) | : เรียน ประธานสภาฯ และสมาชิกสภาองค์การบริหารส่วนตำบลหนองตะไก้ ผมก็มีเรื่องขอความร่วมมือจากทุกท่าน ในช่วงสถานการณ์โรคติดต่อโควิด-19 อยากจะฝากประชาสัมพันธ์เรื่องเกี่ยวกับหน้ากากอนามัย เวลาเราไปในที่ชุมชนให้สวมหน้ากากอนามัยด้วย และขอฝากอีกเรื่องเกี่ยวกับการกำจัดขยะมูลฝอย ช่วงนี้เป็นช่วงเรากำลังดำเนินการจัดเก็บบ่อขยะให้ดีขึ้น ต้องขอความร่วมมือท่านสมาชิกสภา อบต. ช่วยประชาสัมพันธ์ถึงพี่น้องประชาชนในตำบลด้วยนะครับว่าขยะพวกกิ่งไม้ใบไม้ที่สามารถทำเป็นปุ๋ยได้ |
| ประธานสภาฯ(นายสุชาติ ตรงกลาง) | : ขอขอบคุณท่านสมาชิกฯ ท่านนายกฯ พร้อมทั้งผู้บริหาร หัวหน้าส่วนราชการและผู้เข้าร่วมประชุมทุกท่าน ที่เสียสละเวลาอันมีค่าของท่านเข้าร่วมการประชุมสภา อบต. หนองตะไก้ จนการประชุมสำเร็จลุล่วงไปได้ด้วยดีขอขอบคุณครับ |
|  | : ขอเลิกประชุม |

เลิกประชุมเวลา 14.30 น.

 (ลงชื่อ) สุเมธ ทิศกลาง ผู้บันทึกรายงานการประชุม

 (นายสุเมธ ทิศกลาง)

####  เลขานุการสภาองค์การบริหารส่วนตำบลหนองตะไก้

 (ลงชื่อ) รวยริน พิมพ์ปรุ ผู้ตรวจรายงานการประชุม

 (นางรวยริน พิมพ์ปรุ)

 สมาชิกสภาองค์การบริหารส่วนตำบลหนองตะไก้ หมู่ที่ 3

 (ลงชื่อ) พงษ์ศิริ ชิดดีนอก ผู้ตรวจรายงานการประชุม

 (นายพงษ์ศิริ ชิดดีนอก)

 สมาชิกสภาองค์การบริหารส่วนตำบลหนองตะไก้ หมู่ที่ 4

 (ลงชื่อ) ชะม้าย ศรีเกาะ ผู้ตรวจรายงานการประชุม

 (นางชะม้าย ศรีเกาะ)

 สมาชิกสภาองค์การบริหารส่วนตำบลหนองตะไก้ หมู่ที่ 11

 (ลงชื่อ) สุชาติ ตรงกลาง ผู้รับรองรายงานการประชุม

 (นายสุชาติ ตรงกลาง)

 ประธานสภาองค์การบริหารส่วนตำบลหนองตะไก้

**การรับรองรายงานการประชุม**

- สภาองค์การบริหารส่วนตำบลหนองตะไก้ มีมติรับรองรายงานการประชุมสภา **สมัยสามัญ สมัยที่ 3 ประจำปี พ.ศ. 2563 ครั้งที่ 2 วันที่ 14 สิงหาคม พ.ศ. 2563 เมื่อการประชุมสมัยวิสามัญ สมัยที่ 1 ประจำปี พ.ศ. 2563 วันที่ 30 กันยายน พ.ศ. 2563**

 (ลงชื่อ) *สุชาติ ตรงกลาง*

 (นายสุชาติ ตรงกลาง)

 ประธานสภาองค์การบริหารส่วนตำบลหนองตะไก้